MUNICIPIUL TIMISOARA                                                                       APROBAT 

DIRECTIA ECONOMICA                                                                          PRIMAR 

NR. _______________________                                             GHEORGHE CIUHANDU

REFERAT

Privind derularea prin intermediul Municipiului Timisoara a sumelor alocate de Guvernul Romaniei  reprezentand compensarea pretului la combustibilii utilizati pentru producerea energiei termice furnizate populatiei prin sistem centralizat  de catre SC Colterm SA 


In conformitate cu prevederile art. 4 alin. 1 din OG nr. 36/2006 in vederea compensarii cresterilor neprevizionate ale preturilor la combustibilii utilizati pentru producerea energiei termice furnizate populatiei prin sisteme centralizate pe perioada derularii programului “Termoficare 2006-2009 calitate si eficienta” aprobat prin HG nr. 462/2006 se acorda furnizorilor de energie termica sume din bugetele locale, transferate de la bugetul de stat, prin bugetul Ministerului Administratiei si Internelor. Sumele de bani se transfera astfel, de la bugetul de star prin bugetul local catre furnizorul de energie termica. 

Potrivit Deciziei ANRE nr. 1324/03.10.2006 privind aprobarea pretului local de referinta pentru localitatea Timisoara, anexata in copie prezentului referat, compensarea unitara este de 13,13 lei/Gj (54,98 lei/Gcal) inclusiv TVA pentru combustibilul folosit pentru producerea de energie termica furnizata populatiei prin sistem centralizat in scopul incalzirii locuintelor si a prepararii apei calde menajere. 


Potrivit HCL nr. 216/30.05.2006 Compania Locala de Termoficare Colterm SA asigura in temeiul contractului de concesiune productia, transportul, transformarea, distributia si furnizarea energiei termice in sistem centralizat pentru consumatorii casnici si asimilati totalizand un numar de 90.610 apartamente conventionale. 


SC Colterm SA formuleaza cerere in vederea initierii unui proiect de hotarare in vederea derularii prin intermediul Municipiului Timisoara a sumelor alocate de Guvernul Romaniei reprezentand compensarea pretului la combustibili,si prin care informeaza cu privire la necesarul de compensare a combustibilului pe anul 2007 in suma de 43.984.000 lei conform adresei nr. E12007-002412/31.01.2007, anexata in copie prezentului referat. 


Parametrii pentru calcularea compensatiilor sunt reprezentati pe de o parte de  energia termica livrata consumatorilor casnici si asimilati prezumata pentru anul 2007, aceasta fiind de 800.000 Gcal iar pe de alta parte de pretul local de referinta pentru localitatea Timisoara  stabilit prin Decizia ANRE nr. 1324/03.10.2006.


Necesarului de compensare a combustibilului pe anul 2007 in suma de 43.984.000 lei este determinat prin inmultirea cantitatii de energie termica livrata consumatorilor casnici si asimilati prezumata pentru anul 2007 de 800.000 gcal si compensarea unitara de 54,98 lei/Gcal stabilita prin decizia ANRE anexata prezentului referat.


Avand in vedere cele de mai sus

PROPUNEM 

1. Aprobarea derularii prin intermediul Municipiului Timisoara a sumelor alocate de Guvernul Romaniei  reprezentand compensarea pretului la combustibilii utilizati pentru producerea energiei termice furnizate populatiei prin sistem centralizat  de catre SC Colterm SA. Timisoara unui numar de 90.610 apartamente conventionale aflate pe raza administrativ - teritoriala a Municipiului Timisoara.  

2. Necesarul de compensare a pretului combustibililor pe anul 2007 este in suma de 43.984.000 lei si are in vedere o cantitate de energie termica termica livrata consumatorilor casnici si asimilati prezumata pentru anul 2007 de 800.000 Gcal, precum si compensarea unitara de 54,98 lei/Gcal stabilita prin Decizia nr. 1324 ANRE.

3. Sumele alocate de la bugetul de stat se pot acorda in avans, Companiei Locale de Termoficare Colterm SA, urmand ca supracompensarile sau subcompensarile sa se regularizeze in baza deconturilor justificative prin rectificari ale bugetului local, corelat cu modificarea pretului local de facturare catre populatie si a compensarii unitare pe perioada anului 2007.

